

**UPUTE AUTORIMA SURADNICIMA**

Mole se autori da se kod pisanja članaka obvezno drže sljedećih uputa.

**OPĆE NAPOMENE**

Tekstovi ne smiju biti duži od 25 kartica. Za rad većeg opsega potreban je poseban dogovor s Uredništvom. Radovi moraju biti pisani isključivo na računalu, a Uredništvu se predaju e-mailom na adresu Društva – kulturna.bastina.split@gmail.com. Fotografije se prilažu odvojeno, numerirane i s obveznim legendama.

Svi članci se obvezno daju na lektoriranje, recenziraju se te kategoriziraju. Autori trebaju predložiti recenzenta za svoj članak, a ukoliko to ne učine, odredit će ga Uredništvo.

# NASLOV

Naslov treba biti kratak i precizan. Desno ispod naslova autor navodi svoje ime i prezime, zvanje i službenu adresu. Umirovljenici navode kućnu adresu. Abstrakt, s podacima o načinu istraživanja, korištenoj metodologiji i postignutim rezultatima piše se petitom, u kurzivu, i ne bi smio prijeći 100 riječi. O podacima lijevo od naslova brine se Uredništvo. Autor samostalno predlaže bar tri ključne riječi koje se upisuju ispod abstrakta petitom, u kurzivu.

**TRAGOVIMA SPLIĆANA NA MLETAČKOJ TERRAFERMI**

UDK: 325.2(093)(453.1=862)“15“ Dr. sc. LOVORKA ČORALIĆ

Izvorni znanstveni rad Hrvatski institut za povijest

Primljeno: 16. IV. 1999. Opatička 10

Recenzent: dr. sc. Ivo Babić 10000 Zagreb, HR

*Na osnovi izvornih vrela iz mletačkog Državnog arhiva (oporuke) i pismohrane Bratovštine sv. Jurja i Tripuna, istražuju se oblici prisutnosti i djelovanja Splićana na području mletačke terraferme. Predmet istraživačke raščlambe su oporuke nekoliko iseljenika iz Splita i Klisa koji su posjedovali imanja (zemljišne posjede) u mletačkome zaleđu.*

*Ključne riječi: Venecija, iseljenici, oporučna ostavština*

**BILJEŠKE**

Bilješke se pišu na kraju osnovnog teksta. Pri navođenju bibliografije treba postupati prema sljedećim primjerima:

- Knjige:

Radovan Ivančević: *Rana renesansa u Trogiru*. Split 1997. 25-38.

- Časopisi:

Stijepo Obad: *Dalmacija u Ožanićevo doba*. Zadarska smotra, Zadar XLIII/1994. br. 1, 30. (broj pred godinom označava godište)

- Novine:

Josip Grubač: *Izložba četvero Splićana*. Slobodna Dalmacija, Split 18. II. 2000. 37. (posljednja brojka označava stranicu)

**SAŽETAK**

Kratak sadržaj s najvažnijim zaključcima piše se na kraju članka na hrvatskom jeziku, opsega do jedne kartice. Piše se na posebnom listu, prema sljedećem primjeru:

TRAGOVIMA SPLIĆANA NA MLETAČKOJ TERRAFERMI

Sažetak

Uredništvo se brine o prijevodu sažetka na engleski i(ili) drugi strani jezik koji se smatra relevantnim za priloženi rad.